laion/Wikipedia-Exotic huggingface dataset:
სუდანურა

სუდანურა (Sorghym sudanense) — ერთწლოვანი ბალახოვანი მცენარე სორგოს გვარისა. მისი სიმაღლე 0,5—3 მ აღწევს. აქვს ლანცეტისებრი ფოთოლი, საგველა ზვავილედი. ნაყოფი მარცვალა. გვალვაგამძლეა, ეგუება სუსტად დამლაშებულ ნიადაგსაც. სამშობლოა სუდანი. ფართოდაა გავრცელებული. კარგი საძოვარი კულტურაა. თესვის ვადების რეგულირებით საძოვრად გამოყენება შეიძლება მთელი წლის განმავლობაში. გათიბვისა და გაძოვების შემდეგ სწრაფად წამოიზრდება. შეიძლება დაითესოს სანაწვერალო კულტურად, აგრეთვე შერეული სხვა მცენარეებთან. ცაგურიშვილი გ., ქართული საბჭოთა ენციკლოპედია, ტ. 6, თბ., 1983. — გვ. 595.
ჰენრიკ კლინგენბერგი

ჰენრიკ „ჰენკკა“ კლინგენბერგი (ფინ. Henrik Klingenberg; დ. 21 ოქტომბერი, 1978) — ფინელი მუსიკოსი, კლავიშისტი, კეიტარისტი და ვოკალისტი. ცნობილია როგორც ფინური პაუერ მეტალ ჯგუფ სონატა არქტიკას წევრი. ჰენრიკი სონატა არქტიკაში 2002 წელს მივიდა. იგი ასევე უკრავს გვერდით მეტალ პროექტში Graveyard Shift, იანი ლიიმატაინენთან ერთად. სონატა არქტიკას ოფიციალური საიტი
სუდანი (მრავალმნიშვნელოვანი)

სუდანი შეიძლება აღნიშნავდეს: სუდანი —სახელმწიფო აფრიკაში სუდანი — ბუნებრივი არე აფრიკაში
არგნოსანი

არგნოსანი — მოხელე გაერთიანებულ ფეოდალურ საქართველოში. ასრულებდა საპოლიციო ხასიათის ფუნქციებს. არგანი (საბჯენი ჯოხი) მისი სამოხელეო ნიშანი იყო. საქართველოს სამეფო-სამთავროებად დაშლის შემდეგ არგნოსანს ხელჯოხიანს ან ხელარგნოსანს უწოდებდნენ. ქართული საბჭოთა ენციკლოპედია, ტ. 1, თბ., 1975. — გვ. 557.
სულა კალმახის ერისთავი

სულა კალმახის ერისთავი — XI საუკუნის დიდი ქართველი ფეოდალი, საქართველოს მეფის ბაგრატ IV-ის (1027—1072 წწ.) ერთგული ვასალი და მოხელე, კალმახის (ციხე ტაოში) ერისთავი. სახელის მიხედვით სავარაუდოა, რომ სულა ეკუთვნოდა სამცხის დიდ ფეოდალთა — ბაჰლაუნდების შთამომავლობას — ახალ ჩორჩანელთა ანუ ლაკლაკთა საგვარეუულოს (IX საუკუნეში ბაჰლაუნდების ფეოდალური სახლი დაეუფლა უშვილოდ გადაგებული სამცხის დიდი ფეოდალის გიორგი ჩორჩანელის მამულს და იწოდა ჩორჩანელად. შემდეგ ამ ახალ ჩორჩანელებს გამოეყო ლაკლაკთა საგვარეულო განშტოება. როგორც ახალ ჩორჩანელებში, ისე ლაკლაკებში გავრცელებული იყო სახელი „სულა“). XI საუკუნის შუა წლებში სულა, ისევე როგორც სხვა მესხი დიდებულები, დაუპირისპირდა კლდეკარის მემამულეს ლიპარიტ ბაღვაშს, რომელიც ამ პერიოდში გაბატონდა სამხრეთ საქართველოში და დიდად შეავიწროვა საქართველოს მეფის ხელისიფლება. ამ ბრძოლის დროს ლიპარიტმა შეიპყრო სულა და გრიგოლ აბუსერისძე. სულა აწამეს და კალმახის დათმობა სთხოვეს, თუმცა უშედეგოდ. შემდეგში ტყვეები გაექცნენ ლიპარიტს, თვით შეიპყრეს იგი და მიჰგვარეს ბაგრატ IV-ს. ჯილდოდ სულას მეფემ უწყალობა ციხისჯვარი და სამცხის ძველი ადმინისტრაციული ცენტრი — ციხე–ქალაქი ოძრხე. ამით საფუძველი ჩაეყარა სამცხეში გაბატონებულ ციხისჯვარელთა საგვარეულოს. სულას საგვარეულოს მეორე შტომ მამულად დაიმკვიდრა კალმახი და მიიღო კალმახელთა სახელწოდება. სამცხის დიდ ფეოდალთა მეორე — ჯაყელთა საგვარეულო XII საუკუნის მიწურულს დაემცრო, დაკარგა ჯაყის ციხე (და ამდენად ჯაყელობა) და დარჩა მხოლოდ ფოცხოვის მემამულედ (ამიერიდან იწიდებოდა ბოცოსძეებად). ჯაყის ციხე და მასთან ერთად ჯაყელობა მიიღეს ციხისჯვარელებმა. ამის შემდეგ ისინი იწოდებოდნენ (XIII საუკუნეში) ციხისჯვარელ–ჯაყელებად. მათ XIII საუკუნის 60-იან წლებში შექმნეს სამცხის სამთავრო (XIV საუკუნიდან — სამცხე–საათაბაგო). ამრიგად, სამცხის მთავართა — ჯაყელთა წინაპარი იყო სულა კალმახის ერისთავი. ისტორიანი და აზმანი შარავანდედთანი, წგნ.: ქართლის ცხოვრება, ს. ყაუხჩიშვილის გამოც. ტ. 2, თბ., 1959; მატიანე ქართლისა, იქვე, ტ. 1, თბ., 1955 შოშიაშვილი ნ., ქართული საბჭოთა ენციკლოპედია, ტ. 9, თბ., 1985. — გვ. 599.
ჰაინც ჰიტლერი

ჰაინც ჰიტლერი (დ. 14 მარტი, 1920 — გ. 21 თებერვალი, 1942) — ალოის ჰიტლერისა და მისი მეორე ცოლის ჰედვიგ ჰაიდემანის ვაჟი, ადოლფ ჰიტლერის ძმისშვილი. მეორე მსოფლიო ომის დაწყების შემდეგ ჰაინცი ვერმახტს შეუერთდა და აღმოსავლეთ ფრონტზე იბრძოდა, სადაც ტყვედ ჩავარდა, რის შემდეგაც გარდაიცვალა მოსკოვის ციხეში 1942 წლის 21 თებერვალს 21 წლის ასაკში. მისი უფროსი ძმისაგან განსხვავებით ჰაინცი ნაციონალ-სოციალისტი (ნაცისტი) და ჰიტლერის საყვარელი ძმისშვილი იყო. მან დაამთავრა ელიტური ნაცისტური სამხედრო აკადემია განათლების ეროვნულ-პოლიტიკური ინსტიტუტი საქსონია-ანჰალტში. მას სურდა გამხდარიყო ოფიცერი და შეუერთდა ვერმახტს, რის შემდეგაც 1941 წლიდან იბრძოდა პოტსდამის 23-ე საარტილერიო პოლკში. მან ასევე მონაწილეობა მიიღო ოპერაცია ბარბაროსაში როდესაც მესამე რაიხი საბჭოთა კავშირში შეიჭრა. 1942 წლის 10 იანვარს ის რუსმა სამხედროებმა აიყვანეს და მოსკოვში ბუტირკის ციხეში გააგზავნეს სადაც რამდენიმე დღიანი დაკითხვისა და წამების შემდეგ გარდაიცვალა. ადოლფ ჰიტლერის ოჯახი[მკვდარი ბმული]
ლათინური დამწერლობა

ლათინური დამწერლობა (რომაული ანბანი, ლათინურ ენაზე „abecedarium“ [აბეცედარიუმი]) — თანამედროვე მსოფლიოში ერთ-ერთი ყველაზე გავრცელებული ანბანური დამწერლობა. მას რომანული, გერმანიკული, ფინურ-უგორული, სლავური, თურქული და სხვა ენები გამოიყენებენ. ლათინური დამწერლობა 26 ასო-ნიშნისაგან შედგება. ენათა ჟღერადობრივი ბუნების მიხედვით ეს ასო-ნიშნები სხვადასხვაგვარად წარმოითქმება. მათ ასევე სხვადასხვა სახელი გააჩნიათ. ზოგ ბგერათა გადმოსაცემად სხვადასხვა ვარიანტი არსებობს სხვადასხვა ენაში. მაგ. ბგერა „შ“ არ არსებობს ლათინურ ენაში, რის გამოც შ-ბგერის მქონე სხვადასხვა ენაში ეს პრობლემა გადაწყვეტილია სხვადასხვაგვარად. „შ“ ინგლისურში არის Sh, sh, ფრანგულში - Ch, ch, გერმანულში - Sch, sch, სერბულ-ხორვატულში - Š, š, პოლონურში - Sz, sz, ან Ś, ś, თურქულში - Ş, ş. ანბანის სახელწოდებაც სხვადასხვაა ზოგ ქვეყანაში. მაგ.; სლავურ ქვეყნებში ლათინურ ანბანს „ლატინიცას“, „ლატინკას“, ან უბრალოდ „აბე-ცე-დას“ უწოდებენ. ლათინური დამწერლობა მომდინარეობს ეტრუსკული ანბანიდან, რომელიც ეტრუსკებმა ბერძნულის მიხედვით შექმნეს. ლათინურ ანბანში თავდაპირველად 21 ასო იყო: A B C D E F H I K L M N O P Q R S T V X Z ნიშანი C გამოიყენებოდა გ-სა და კ-ს ჩასაწერად. ასო G მხოლოდ ქრ.შ.მდე 234 წელს დაამატეს. ძვ.წ I საუკუნეში დაამატეს ასო Y, y [ი ფსილონი, ანუ მოკლე ი] ბერძნულიდან შემოსული სიტყვებისთვის იქნა შემოტანილი და ზოგიერთ ენაში მას არა მოკლე ი-ს, არამედ ბერძნულ ი-ს, ანუ ი გრეკ-ს უწოდებენ. ასე მიიღეს 23 ასო-ნიშანი. Haarmann, Harald (2004), Geschichte der Schrift (2nd რედ.), München: C. H. Beck, ISBN 3-406-47998-7 ვიკისაწყობში არის გვერდი თემაზე: ლათინური დამწერლობა Diacritics Project — All you need to design a font with correct accents
მინერალ-პოინტი (უისკონსინი)

მინერალ-პოინტი (ინგლ. Mineral Point) — ქალაქი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 2 487 ადამიანს შეადგენდა, სიმჭიდროვე 330.0 კაცი/კმ². ფართობი 7,54 კმ². პირველი ევროპული დასახლება მინერალ-პოინტში, გაჩნდა 1827 წელს. ქალაქის პირველი მოსახლე იყო ჰენრი დაჯი და მისი ოჯახი, რომელიც ქალაქიდან რამდენიმე მილში დასახლდა. აშშ-ის ქალაქების სია მოსახლეობის მიხედვით ოფიციალური საიტი ↑ Fideler 1973, p. 25.
ჰარლი (უისკონსინი)

ჰარლი (ინგლ. Hurley) — ქალაქი აშშ-ში, უისკონსინის შტატში. შედის აირონის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 1 547 ადამიანს შეადგენდა, სიმჭიდროვე 174.6 კაცი/კმ². ფართობი 9,27 კმ². ქალაქი ჰარლი გაშენებულია მდინარე მონტრილის სანაპიროზე, უისკონსინის შტატსა და მიჩიგანის ნახევარკუნძულს შორის. აშშ-ის ბიუროს აღწერის მონაცემებით, ქალაქის ფართობია 9,27 კმ², მათ შორის 8,86 კმ² ხმელეთს, ხოლო 0,41 კმ² წყალს უჭირავს. აშშ-ის ქალაქების სია მოსახლეობის მიხედვით ქალაქის ისტორია ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ნიუ-ლონდონი (უისკონსინი)

ნიუ-ლონდონი (ინგლ. New London) — ქალაქი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 7 295 ადამიანს შეადგენდა, სიმჭიდროვე 507.5 კაცი/კმ². ფართობი 14,97 კმ². აშშ-ის ბიუროს აღწერის მონაცემებით, ქალაქის ფართობი შეადგენს 14,97 კმ²-ს. აქედან, 14,37 კმ² ხმელეთს, ხოლო 0,60 კმ² წყალს უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
კროფორდის ოლქი

ამერიკის შეერთებულ შტატებში 11 ადმინისტრაციიულ ერთეულს ეწოდება კროფორდის ოლქი (ინგლ. Crawford County): კროფორდი — არკანზასი კროფორდი — ჯორჯია კროფორდი — ილინოისი კროფორდი — ინდიანა კროფორდი — აიოვა კროფორდი — კანზასი კროფორდი — მიჩიგანი კროფორდი — მისური კროფორდი — ოჰაიო კროფორდი — პენსილვანია კროფორდი — უისკონსინი
გრანტის ოლქი

ამერიკის შეერთებულ შტატებში 16 ადმინისტრაციიულ ერთეულს ეწოდება გრანტის ოლქი (ინგლ. Grant County): გრანტი — არკანზასი გრანტი — ჯორჯია გრანტი — კანზასი გრანტი — ინდიანა გრანტი — კენტუკი გრანტი — მინესოტა გრანტი — ნებრასკა გრანტი — ნიუ-მექსიკო გრანტი — ჩრდილოეთი დაკოტა გრანტი — ოკლაჰომა გრანტი — ორეგონი გრანტი — სამხრეთი დაკოტა გრანტი — ვაშინგტონის შტატი გრანტი — დასავლეთი ვირჯინია გრანტი — უისკონსინი გრანტი — ლუიზიანა
ფენიმორი (უისკონსინი)

ფენიმორი (ინგლ. Fennimore) — ქალაქი აშშ-ში, უისკონსინის შტატში. შედის გრანტის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 2 497 ადამიანს შეადგენდა, სიმჭიდროვე 595.1 კაცი/კმ². ფართობი 4,20 კმ². აშშ-ის ბიუროს აღწერის მონაცემებით, ქალაქის ფართობი 4,20 კმ²-ს შეადგენდა. აქედან ხმელეთს 4,20 კმ² (მთლიანი ფართობი) უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ჯუ იუანჯანი

ჯუ იუანჯანი (დ. 21 სექტემბერი, 1328 — გ. 24 ივნისი, 1398) — ჩინეთის მინის დინასტიის დამაარსებელი და მისი პირველი იმპერატორი 1368-1398 წლებში. დაიბადა 1328 წელს გლეხის ოჯახში. 1368 წელს აჯანყება მოაწყო მონღოლთა წინააღმდეგ და განდევნა ისინი ქვეყნიდან. ამ გამარჯვებით წერტილი დაესვა ჩინეთში იაუანის დინასტიის მმართველობას (1279-1368 წწ.). მინებმა ჩინეთის ტახტი 1644 წელამდე შეინარჩუნეს, სანამ ისინი მანჯურიელებმა არ ჩაანაცვლეს. ჯუ იუანჯანის მმართველობის პერიოდში მნიშვნელოვანი გარდაქმნები განხორციელდა. მათი მმართველობის პერიოდში გაგრძლდა ჩინეთის დიდი კედლის მშენებლობა, რომელიც მონღოლებმა 1211 წელს დაანგრიეს. მინების მმართველობის დრო სტაბილურობით ხასიათდება. იმპერატორმა ჯუ იუანჯანმა დააბრუნა ცინისა და სუნის დროინდელი ტრადიციები და პეკინი უმდიდრეს ქალაქად აქცია. გარდაიცვალა 1398 წელს. Brook, Timothy. (1998). The Confusions of Pleasure: Commerce and Culture in Ming China. Berkeley: University of California Press. ISBN 0-520-22154-0 (Paperback). Dreyer, Edward. (1982). Early Ming China: A Political History. Stanford: Stanford University Press. ISBN 0-8047-1105-4. Stearns, Peter N., et al. (2006). World Civilizations: The Global Experience. AP Edition DBQ Update. New York: Pearson Education, Inc.
ბერლინი (უისკონსინი)

ბერლინი (ინგლ. Berlin) — ქალაქი აშშ-ში, უისკონსინის შტატში. შედის გრინ-ლეიკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 5 524 ადამიანს შეადგენდა, სიმჭიდროვე 369,0 კაცი/კმ². ფართობი 16,47 კმ². აშშ-ის ბიუროს აღწერის მონაცემებით, ქალაქის ფართობი 16,47 კმ²-ს შეადგენდა. აქედან ხმელეთს 14,97 კმ² და წყალს 1,50 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი დაარქივებული 2013-09-09 საიტზე Wayback Machine. ↑ https://cityofberlin.net/city-council/ ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
მონრო (გრინის ოლქი)

მონრო (ინგლ. Monroe) — ქალაქი აშშ-ში, უისკონსინის შტატში. შედის გრინის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 10 827 ადამიანს შეადგენდა, სიმჭიდროვე 865.5 კაცი/კმ². ფართობი 12,51 კმ². აშშ-ის ბიუროს აღწერის მონაცემებით, ქალაქის ფართობი 12,51 კმ²-ს შეადგენდა. აქედან ხმელეთს 12,51 კმ² (მთლიანი ფართობი) უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ https://www.cityofmonroe.org/government/city_council/index.php ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
არგონავტი

არგონავტი (Argonauta argo) — თავფეხიანების ერთ-ერთი სახეობა. გავრცელებულია ხმელთაშუა ზღვაში. დედალი მამალზე ბევრად დიდია, აქვს ცრუ ნიჟარა, რომელიც მამალს არ გააჩნია. ნიჟარა წარმოიქმნება ლაპოტების მიერ გამოყოფილი განსაკუთრებული ნივთიერებისაგან. მასში არგონავტი ინახავს კვერცხებს ნაშიერების გამოჩეკამდე. ჯანაშვილი ა., ქართული საბჭოთა ენციკლოპედია, ტ. 1, თბ., 1975. — გვ. 557.
კოლუმბუსი (უისკონსინი)

კოლუმბუსი (ინგლ. Columbus) — ქალაქი აშშ-ში, უისკონსინის შტატში. შედის დაჯისა და კოლუმბიის ოლქების შემადგენლობაში. 2010 წლის აღწერის მონაცემებით, ქალაქის მოსახლეობა 4 991 ადამიანს შეადგენდა, სიმჭიდროვე 457,7 კაცი/კმ². ფართობი 11,01 კმ². აშშ-ის ბიუროს აღწერის მონაცემებით, ქალაქის ფართობი 11,01 კმ²-ს შეადგენდა. აქედან ხმელეთს 10,90 კმ², წყალს კი 0,10 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ https://dailydodge.com/joe-hammer-elected-columbus-mayor/ ↑ https://www.cityofcolumbuswi.com/directory.aspx?eid=164 ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
მინომინი (უისკონსინი)

მინომინი (ინგლ. Menomonie) — ქალაქი აშშ-ში, უისკონსინის შტატში. შედის დანის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 16 264 ადამიანს შეადგენდა, სიმჭიდროვე 458.7 კაცი/კმ². ფართობი 40,07 კმ². აშშ-ის ბიუროს აღწერის მონაცემებით, ქალაქის ფართობი 40,07 კმ²-ს შეადგენდა. აქედან ხმელეთს 35,46 კმ², წყალს კი 4,61 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ https://www.menomonie-wi.gov/290/Mayors-Welcome ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ბანია-ლუკა

ბანია-ლუკა (სერბ. Бања Лука, Banja Luka) — სიდიდით მეორე ქალაქი ბოსნია-ჰერცეგოვინაში, სერბთა რესპუბლიკის ფაქტობრივი დედაქალაქი 1995 წლიდან. ქალაქი გაშენებულია მდინარე ვრბასის ორივე ნაპირზე და იუგოსლავიის ქვეყნებში ცნობილია თავისი სამზოლიანი გამზირებით, ბულვარებით, ბაღებითა და პარკებით. სერბთა რესპუბლიკაში ბანია-ლუკა უდიდესი ქალაქია, და ერთადერთია რომლის მოსახლეობაც 100 000 მცხოვრებს აჭარბებს. ქალაქის ოფიციალური საიტი ბანია-ლუკას ოფიციალური ტურისტული საიტი დაარქივებული 2006-08-24 საიტზე Wayback Machine. ბანია-ლუკას ტურისტული საიტი დაარქივებული 2010-07-20 საიტზე Wayback Machine.
პანამის არხის რკინიგზა

პანამის არხის რკინიგზა (ინგლისური აბრევიატურა: PCRC) — რკინიგზა, რომელიც ატლანტიკის ოკეანეს პანამის გავლით აკავშირებს წყნარ ოკეანესთან. ის არის Kansas City Southern-ის და Mi-Jack Products-ის ერთობლივ მმართველობაში. რკინიგზის სიგრძე შეადგენს 76.6 კილომეტრს, ის იწყება კოლონიდან გაივლის პანამის ყელს და სრულდება ბალბოაში. პანამის არხს რკინიგზის არსებობა სასიცოცხლოდ მნიშვნელობვანი იყო პანამის არხის მშენებლობის დროს. რკინიგზის მშენებლობა დაიწყო 1850 წელს და პირველმა მატარებელმა მთლიანი მარშრუტი გაიარა 1855 წლის 25 იანვარს. Panama Canal Railway Company ოფიციალური გვერდი. The Panama Railroad არაოფიციალური გვერდი. Panama Railroad: Stock Certificates ↑ Kansas City Southern Company Profiles
Bad Meets Evil

Bad Meets Evil — ამერიკული ჰიპ-ჰოპ-დუეტი დეტროიტიდან, რომელშიც შედიან ემინემი და Royce da 5'9". ჩამოყალიბდა 1999 წელს. 2000 წელს Royce da 5'9"-სა და ემინემს შორის კონფლიქტი მოხდა, რის გამოც დუეტი დაიშალა. 2011 წელს ისინი შერიგდნენ და დუეტი კვლავ აღდგა. მათ ჩაწერეს EP Hell: The Sequel. იგი გამოიცა 2011 წლის 14 ივნისს და დაიკავა პირველი ადგილი ალბომების ბილბორდ 200-ის ჰიტ-აღლუმში. ოფიციალური საიტი ოფიციალური YouTube არხი ემინემის ოფიციალური Vevo არხი ↑ Hip Hop Album Sales: The Week Ending 7/10/2011 | HipHop DX. დაარქივებულია ორიგინალიდან — 03-04-2015. ციტირების თარიღი: 13-09-2013. ↑ Eminem & Royce Da 5'9″ Continue Lead on Charts, Pitbull Debuts | XXLMAG.COM ↑ Peak positions for singles in the United States: «Fast Lane»: Billboard Hot 100: Week of May 21, 2011 (Biggest Jump). Billboard. ციტირების თარიღი: May 12, 2011. «Lighters»: Trust, Gary. Katy Perry's 'Friday' Flies Up Hot 100, Adele Still No. 1. Billboard. Nielsen Business Media, Inc.. ციტირების თარიღი: 24 June, 2011. ↑ Chartifacts - Week Commencing: 20th June 2011. Australian Recording Industry Association. დაარქივებულია ორიგინალიდან — ივნისი 21, 2011. ციტირების თარიღი: June 21, 2011. ↑ Canadian Hot 100: Week of May 21, 2011 (Biggest Jump). Billboard. ციტირების თარიღი: May 12, 2011. ↑ Charts.org.nz - Bad Meets Evil - Fast Lane. charts.org.nz. Hung Medien. დაარქივებულია ორიგინალიდან — 2012-07-30. ციტირების თარიღი: 24 June, 2011. ↑ Peak positions for singles in the United Kingdom: «Nuttin' to Do / Scary Movies»: Chart Log UK: Darren B - David Byrne. zobbel.de. დაარქივებულია ორიგინალიდან — 2012-02-22. ციტირების თარიღი: May 12, 2011. «Fast Lane» and «Lighters»: Chart Stats - Bad Meets Evil. Chart Stats. The Official Charts Company. დაარქივებულია ორიგინალიდან — 2012-07-30. ციტირების თარიღი: 24 June, 2011. ↑ Eminem, Royce da 5'9" & Bruno Mars On Set Of «Lighters» Video | Music News, Reviews, and Gossip on Idolator.com. დაარქივებულია ორიგინალიდან — 2016-01-24. ციტირების თარიღი: 2013-09-13.
არგოს გემი

არგოს გემი (ლათ. Argo Navis) — ერთ-ერთი თანავარსკვლავედი ცის დაყოფის ძველ სისტემაში. ამჟამად არგოს გემი დაყოფილია 4 თანავარსკვლავედად — იალქნები, გემის ხერხემალი, კიჩო და კომპასი. ქართული საბჭოთა ენციკლოპედია, ტ. 1, თბ., 1975. — გვ. 557.
სიმფსონები (სეზონი 2)

ამერიკული ანიმაციური ტელესერიალ „სიმფსონების“ მეორე სეზონი ეთერში გადიოდა 1990 წლის 11 ოქტომბრიდან 1991 წლის 11 ივლისამდე. იგი სულ შედგება 22 ეპიზოდისგან და იწყება ეპიზოდით Bart Gets an F. ეპიზოდმა Homer vs. Lisa and the 8th Commandment მიიღო ემის საპატიო ჯილდო გამორჩეული ანიმაციური გადაცემისთვის და ნომინიმირებული იყო კატეგორიაში „გამორჩეული ხმის მიქსი კომედიურ სერიალში ან სიუჟეტში“. სიმფსონების ეპიზოდების სია მეორე სეზონი საიტზე The Simpsons.com მეორე სეზონი BBC-ს საიტზე მეორე სეზონი დაარქივებული 2007-09-30 საიტზე Wayback Machine. საიტზე TV.com ↑ Emmy Awards official site "The Simpsons" "1991–1991" emmys.org. Retrieved on August 31, 2007 ↑ Richmond & Coffman 1997, p. 50. sfn error: no target: CITEREFRichmond_&_Coffman1997 (help)
ბერძნული დამწერლობა

ბერძნული დამწერლობა — ანბანური დამწერლობა, რომელსაც იყენებს ბერძნული ენა. პირველი წარწერები გვხვდება ქრისტეს შობამდე მე-9 საუკუნეში. იგი წარმოიშვა ძველი ფინიკიური დამწერლობისაგან. ფინიკიურიდან ბერძნულში გადმოსვლისას ყველა ასომ სახე შეიცვალა, ბერძნებმა ანბანში პირველებმა შემოიტანეს ხმოვნები. ბერძნულ ანბანში 24 ასოა, მათგან შვიდი ხმოვანია. ისევე როგორც ლათინურსა და კირილიცაში, ბერძნულშიც არის დიდი და პატარა ასოები. ასოთა სახელწოდებები, ისევე როგორც მოხაზულობები, ბერძნებმა ფინიკიურისგან გადმოიღეს. მაგალითად ფინიკიურში პირველი ორი ასოს სახელწოდებაა „ალეფ“ და „ბეთ“, ბერძნულშიც იმავე ასოებს „ალფა“ და „ბეტა“ ჰქვია. ზოგიერთი ხმოვნის სახელი დამკვიდრდა ბიზანტიურ ხანაში. მაგალითად „ომიკრონ“ (ο) და „ომეგა“ (ω). ამ ასოთა სახელი მომდინარეობს სითყვებიდან მიკრონ (პატარა) და მეგა (დიდი), ხოლო თუ ამ ასოებს მივუწერთ „ო“-ს მივიღებთ: ო-პატარა (ო-მიკრონ) და ო-დიდი (ო-მეგა). ასევე „იფსილონ“ და „ეფსილონ“, ნიშნავს ი-მოკლე და ი-გრძელი. არსებობს ასევე ასოთა ზოგიერთი კომბინაცია, რომლებიც ერთი ნიშნით გამოისახება. ბერძნულში ეს ნიშნებიც ბიზანტიურ ხანაში დამკვიდრდა. მათი ნაწილი კი დღესაც გამოიყენება: სტიგმა, სიგმა და ტაუ ერთად. ამოტრიალებული ომიკრონი (Ȣ ȣ, ან Ʊ ʊ). იშვიათად გამოიყენება „ου“ კომბინაციის ნაცვლად. კავშირი καὶ „და“ იწერება ხოლმე როგორც ϗ (კაი) (ლათინური „&“-ის მსგავსად). ასო Ϸ ϸ (შო) ბაქტრიული ენის წერაში გამოიყენებოდა. Greek Unicode Issues Nick Nicholas. ვიკისაწყობში არის გვერდი თემაზე: ბერძნული დამწერლობა
არგოტიზმი

არგოტიზმი, არგოსათვის დამახასიათებელი სიტყვები ან გამოთქმები საერთო სახალხო ან სალიტერატურო ენაში. არგოტიზმის მეშვეობით ლიტერატურული ნაწარმოების ენას შესაბამისი სპეციფიკური სტილისტური ელფერი ეძლევა. უმეტესად პერსონაჟთა მეტყველებაში გვხვდება. ჟარგონი ქართული საბჭოთა ენციკლოპედია, ტ. 1, თბ., 1975. — გვ. 557.
კირილიცა

კირილიცა (ასევე ტრადიციული სახელი პირველი ორი ასო-ნიშნის, „აზისა“ და „ბუკის“, მიხედვით — აზბუკა — aзбука) — არაერთი სლავური და არასლავური ენის (მაგ.: ჩუვაშური, ბურიატული, თათრული, ბაშკირული, უდმურტული, აფხაზური, ოსური) დამწერლობა ევროპასა და აზიაში. ქრისტიანობის გავრცელების შემდეგ საჭირო შეიქმნა ანბანის შემოღება სლავური ენის ფიქსაციისათვის. 863 წელს თესალონიკელმა ძმებმა კირილემ და მეთოდემ შეადგინეს სლავური ენის ანბანი — გლაგოლიცა. 863-866 წლებში მათ ბერძნულიდან თარგმნეს სახარება, სამოციქულო წიგნი, დავითნი და სხვა. კირილესა (869) და მეფოდეს (885) სიკვდილის შემდეგ სლავური დამწერლობის ცენტრმა აღმოსავლეთში — ბულგარეთში გადაინაცვლა. ბულგარულ ენაზე ითარგმნა დიდძალი რელიგიური და საერო ხასიათის ლიტერატურული ნაწარმოებები, საფუძველი ჩაეყარა ეროვნულ ორიგინალურ ლიტერატურას. ღვთისმსახურება მხოლოდ სლავურ ენაზე ტარდებოდა. ამ პერიოდში ბულგარეთში შეიქმნა გლაგოლიცაზე უფრო ზუსტი და სრულყოფილი ანბანი — კირილიცა. ვარაუდოვენ, რომ კირილიცას ავტორია კირილესა და მეთოდეს მოწაფე კლიმენტი. კირილიცას საფუძვლად დაედო ბერძნული უნციალური ანბანი (22 ასო), ხოლო დანარჩენი ასოები (Б, Ѕ, Ж, Ш, Ц, Ч, Ѱ, Ы, Ъ, Ь, Ѣ, Ꙗ, Ю, Ѥ, Ѧ, Ѫ, Ѩ, Ѭ) გადმოიტანეს სხვა ენების ანბანებიდან (ებრაული და სხვა) ან შეადგინეს ასოების კომბინაციით. კირილიცაზე წერენ ყოფილი იუგოსლავიის ზოგიერთ ქვეყანაში (სერბეთი, ბოსნია და ჰერცეგოვინა) და იქ მას „ჩირილიცას“ უწოდებენ. მთავარი სტატია: კირილიცა უნიკოდში. ო. ლაბარტყავა, ქართული საბჭოთა ენციკლოპედია, ტ. 9, თბ., 1985. — გვ. 434. Ivan G. Iliev. Short History of the Cyrillic Alphabet. Plovdiv. 2012. Short History of the Cyrillic Alphabet Bringhurst, Robert (2002). The Elements of Typographic Style (version 2.5), pp. 262–264. Vancouver, Hartley & Marks. ISBN 0-88179-133-4. Nezirović, M. (1992). Jevrejsko-španjolska književnost. Sarajevo: Svjetlost. [cited in Šmid, 2002] Šmid, Katja (2002). "Los problemas del estudio de la lengua sefardíPDF (603 KiB)", in Verba Hispanica, vol X. Liubliana: Facultad de Filosofía y Letras de la Universidad de Liubliana. ISSN 0353-9660. 'The Lives of St. Tsurho and St. Strahota', Bohemia, 1495, Vatican Library საანბანო მოღვაწეობები სსსრკ-ში Unicode Code Charts "Cyrillic"PDF (174 KB) Unicode Code Charts "Cyrillic Supplement"PDF (69.8 KB) The Cyrillic Charset Soup დაარქივებული 2016-12-03 საიტზე Wayback Machine. Transliteration of Non-Roman Scripts History and development of the Cyrillic alphabet data entry in Old Cyrillic / Стара Кирилица დაარქივებული 2014-02-22 საიტზე Wayback Machine.
Goodbye Cruel World (პინკ ფლოიდის სიმღერა)

„Goodbye Cruel World“ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის კონცეპტუალურ ალბომში The Wall. The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერაში აღწერილია პინკის რეაქცია დასრულებულ ფსიქოლოგიურ კედელზე და მის მიერ საზოგადოებისგან გარიყვის აღიარება. როჯერ უოტერსი: ჩემი კედელი ავაშენე მეორე მსოფლიო ომის გამო. მაგრამ ნებისმიერი ადამიანი თავად აშენებს მას, თუკი გრძნობს, რომ იზოლირებულია და გაუცხოებული. იგი ჩნდება მაშინ, როდესაც თავად გსურს. როგორც ჯგუფის (1980-1981), ასევე სოლო კონცერტებზე (1990/2010-2013) როჯერ უოტერსი თავად იხედებოდა კედელში არსებული უკანასკნელი ხვრელიდან, შემდეგ კი სიცარიელეს მის მიერ ჩადებული უკანასკნელი აგური ავსებდა. როჯერ უოტერსი - ბას-გიტარა, ვოკალი რიჩარდ რაიტი - სინთეზატორი Prophet-5 ↑ ფიტჩი, ვერნონ და მეიონი, რიჩარდ, Comfortably Numb - A History of The Wall 1978-1981, 2006, p. 89 ↑ 2.0 2.1 Fitch and Mason, p. 89